Source: https://www.riigiteataja.ee/akt/128012011004
Timestamp: 2019-06-26 04:42:30+00:00

Document:
Kinnistusraamatu andmetöötluskeskus – Riigi Teataja
Kinnistusraamatu andmetöötluskeskus
Kinnistusraamatu andmetöötluskeskus - sisukord
§ 1 Andmetöötluskeskuse pidaja määramine
§ 2 Andmetöötluskeskuse andmete koosseis
§ 3 Põhi- ja lisaserverite andmed
§ 4 Keskuse ülesanded
§ 5 Justiitsministeeriumile esitatavad andmed
§ 6 Andmete kasutamine seadusega pandud ülesande täitmiseks
§ 61 Andmete kasutamine teenustasu eest
§ 62 Tasuta väljastatavad andmed
§ 7 Seniste määruste kehtetuks tunnistamine
RT I, 28.01.2011, 4
Vastu võetud 22.01.2001 nr 8
RTL 2001, 14, 185
jõustumine 05.02.2001
30.12.2002 RTL 2003, 6, 52 17.01.2003
01.07.2003 RTL 2003, 82, 1213 19.07.2003
13.04.2004 RTL 2004, 45, 762 30.04.2004
25.01.2011 RT I, 28.01.2011, 1 01.02.2011
Määrus kehtestatakse «Kinnistusraamatuseaduse» § 771 lõike 4 ja § 7716 alusel.
[RT I, 28.01.2011, 1 - jõust. 01.02.2011]
§ 1. Andmetöötluskeskuse pidaja määramine
Kinnistusraamatu andmetöötluskeskuse pidaja on Registrite ja Infosüsteemide Keskus (edaspidi Keskus).
[RTL 2006, 49, 891 - jõust. 25.06.2006]
§ 2. Andmetöötluskeskuse andmete koosseis
(1) Andmetöötluskeskus sisaldab:
1) kinnistusraamatu (registriosa, kinnistustoimiku ja kinnistuspäeviku) digitaalandmeid, mis salvestatakse maakohtus otse andmetöötluskeskuse põhiserverile;
[RT I 2010, 44, 263 - jõust. 12.07.2010- rakendatakse 01.07.2010]
2) keskuse poolt põhiserverilt lisaserveritele kopeeritud andmeid ja päringuprotokolle.
(2) [Kehtetu - RTL 2006, 49, 891 - jõust. 25.06.2006]
(3) [Kehtetu - RTL 2006, 49, 891 - jõust. 25.06.2006]
(4) [Kehtetu - RTL 2006, 49, 891 - jõust. 25.06.2006]
§ 3. Põhi- ja lisaserverite andmed
(1) Andmetöötluskeskuse põhiserveri andmeid tuleb kestvalt muutmata kujul säilitada. Neid võib kasutada üksnes lisaserveritele kopeerimiseks ja varukoopiate tegemiseks.
(2) Lisaserveritel on lubatud andmetöötlus, mis ei muuda kinnistusregistriosade ja kinnitamispäeviku andmeid põhiserveri andmetest sisuliselt erinevaks.
§ 4. Keskuse ülesanded
Keskuse ülesanded andmetöötluskeskusena on:
1) põhiserveri andmehaldus, tagades andmete muutmata kujul säilitamise;
2) isikute ja asutuste teabeteenindus
21) teabeteeninduseks ja statistikaks vajalik andmetöötlus;
3) kinnistusraamatu infosüsteemi klassifikaatorite, koodide ja teatmike väljatöötamine ja rakendamine ning nende kooskõlla viimine muude riigi põhiregistrite kasutamist kindlustavate süsteemidega;
4) [Kehtetu]
5) kinnistusraamatu (registriosa, kinnistustoimiku ja kinnistuspäeviku) digitaalandmete infotehnoloogilise andmeturbe ning keskuses organisatsioonilise andmeturbe korraldamine.
51) elektrooniliselt esitatud kandedokumentide vastuvõtmise ja nende töötlemise võimaldamine;
6) kinnistusosakondade abistamine infosüsteemi hooldus- ja arendustööde ning väljaõppe alal;
7) kinnistusosakondade teavitamine asjaoludest andmete ebakorrektsuse kohta;
8) kinnistusraamatu infosüsteemi testimise korraldamine.
§ 41. [Kehtetu - RTL 2006, 49, 891 - jõust. 25.06.2006]
§ 5. Justiitsministeeriumile esitatavad andmed
(1) Keskus:
1) koostab Keskuse andmeturbe organisatsiooniliste ja infotehnoloogiliste abinõude kava ja esitab selle Justiitsministeeriumile kooskõlastamiseks;
2) koostab andmetöötluskeskuse jaoks kasutatavate riist- ja tarkvaravahendite nimekirja ja esitab selle Justiitsministeeriumile kooskõlastamiseks;
3) esitab Justiitsministeeriumile tema nõudmisel vajalikku statistikat kinnistusosakondade töö kohta.
(2) Kinnistusraamatu infosüsteemi arendamisel ning teatmike ja klassifikaatorite väljatöötamisel ja muutmisel lähtub Keskus Justiitsministeeriumi seisukohtadest, sealhulgas sisulisi muudatusi teostab Justiitsministeeriumi eelneval nõusolekul.
§ 6. Andmete kasutamine seadusega pandud ülesande täitmiseks
(1) Kinnistusraamatu (registriosa ja kinnistustoimiku) arvutiandmetele võimaldatakse tasuta juurdepääs täidesaatva riigivõimu asutusele, kohtule, valla- ja linnavalitsusele, notarile ja kohtutäiturile seadusega pandud ülesande täitmiseks.
(2) Tasuta saadud andmeid võib edasi anda üksnes seaduses sätestatud juhul, vastasel juhul tuleb tasuda §-s 61 ettenähtud teenustasu.
(3) Keskusega lepitakse kokku andmeedastuse viisid, päringuõiguslike isikute elektrooniliseks tuvastamiseks vajalikud andmed ja muud asjaolud.
(4) Keskusele teatatakse eelnevalt, kes on päringuid tegevad isikud ning millise seadusesätte alusel milliseid andmeid millisel hulgal nad vajavad.
§ 61. Andmete kasutamine teenustasu eest
(1) Paragrahvis 6 nimetamata asutustele ja isikutele võimaldatakse juurdepääs kinnistusraamatu (registriosa ja kinnistustoimiku) arvutiandmetele teenustasu eest Keskusega sõlmitud abonendilepingu alusel.
(2) Laekunud teenustasu kasutab Keskus Justiitsministeeriumi loal kinnistusraamatu teabeteeninduse ja infosüsteemi kulude katteks, sealhulgas juurdepääsuks vajalike tugiteenuste osutamiseks.
(3) Teenustasu võetakse igakuise abonenditasuna 9,58 eurot iga algava lepingukuu eest, millele lisandub päringutasu. Abonenditasu kinnistusraamatu arvutiandmete kasutamise eest katab ka äriregistri, mittetulundusühingute ja sihtasutuste registri ning kommertspandiregistri arvutiandmete kasutamise abonenditasu.
(4) Päringutasu on 0,63 eurot iga päringuobjekti kohta tehtud iga päringu eest. Päringuobjektiks on iga kinnistu kohta avatud kinnistusregistriosa:
1) 1. jao «Kinnistu koosseis» digitaalandmed;
2) 2. jao «Omanik» digitaalandmed;
3) 3. jao «Koormatised ja kitsendused» ning 4. jao «Hüpoteegid» digitaalandmed.
(41) Päringutasu hõlmab ka registriosa kohta avatud kinnistustoimikuga või selles sisalduva dokumendiga tutvumise tasu.
(5) Lisatöötlust vajavate andmete väljastamisel arvestatakse päringutasu vastuse koostamiseks kulunud tegeliku aja põhjal minutilise täpsusega, lähtudes 19,81-eurosest masintunni hinnast.
(6) Kui päringu esitajasoovil väljastatakse talle kinnistusraamatu digitaalandmed magnetkandjal või arvutiandmete väljatrükk postiga, liidetakse teenustasulevastavalt magnetkandja hind või postikulud.
(7) Teenustasule lisandub käibemaks.
(8) [Kehtetu - RTL 2004, 45, 762 - jõust. 30.04.2004]
§ 62. Tasuta väljastatavad andmed
Kinnistusregistriossa kantud kinnistu katastritunnuse, sihtotstarbe, asukoha ja pindala digitaalandmetega võimaldatakse kõigil veebipäringusüsteemis tasuta tutvuda.
§ 7. Seniste määruste kehtetuks tunnistamine

References: § 1

§ 2

§ 3

§ 4

§ 5

§ 6

§ 61

§ 62

§ 7
 § 771
 § 7716

§ 1

§ 2

§ 3

§ 4

§ 41

§ 5

§ 6

§ 61

§ 62

§ 7